cyanic-selkie/wikianc huggingface dataset:
Βασιλική Ακαδημία Τεχνών και Επιστημών της Ολλανδίας
Ερευνητικά ινστιτούτα
Τα ακόλουθα ερευνητικά ινστιτούτα είναι συνδεδεμένα με τη Βασιλική Ακαδημία Τεχνών και Επιστημών της Ολλανδίας :
Το Ολλανδικό Ινστιτούτο Νευροεπιστήμης (NIN) ιδρύθηκε το 2005 από τη συγχώνευση του Ολλανδικού Ινστιτούτου Ερευνών Εγκεφάλου (NIH, ιδρύθηκε το 1909) και του Ολλανδικού Ινστιτούτου Οφθαλμικών Ερευνών (IOI, ιδρύθηκε το 1988).
Η Ακαδημία των Νέων
Η «Ακαδημία των Νέων» (De Jonge Akademie) είναι μία ένωση νεότερων επιστημόνων ερευνητών, που ιδρύθηκε το 2005 ως μέρος της KNAW. Δέκα μέλη εκλέγονται κάθε έτος για πενταετή θητεία. Τα μέλη είναι επιστήμονες ηλικίας μεταξύ 25 και 45 ετών, επιλεγμένοι για την αριστεία στις έρευνές τους. Ως πρότυπο για την οργάνωσή της χρησίμευσε η αντίστοιχη Junge Akademie της Γερμανίας και αμφότερες αυτές οι ακαδημίες υπήρξαν με τη σειρά τους πρότυπα για την Παγκόσμια Ακαδημία των Νέων.
Εξωτερικοί σύνδεσμοι
Ολλανδ Ακαδημια
Μονή Αγίου Γεωργίου Αστακού
Η Ιερά Μονή Αγίου Γεωργίου Αστακού είναι ορθόδοξο ελληνικό μοναστήρι.
Ιστορία
Ιδρύθηκε το 1990 από τον Αρχιμανδίτη Θεοδόσιο Ευαγγελάτο. Πρόκειται για παλιό ξωκκλήσι που μετατράπηκε σε μονή.
Εξωτερικοί σύνδεσμοι
Γεωργιου Αστακου
Battlefield 3
Το Battlefield 3 είναι βιντεοπαιχνίδι βολών πρώτου προσώπου που αναπτύχθηκε από την DICE και εκδόθηκε από την Electronic Arts. Πρόκειται για το τρίτο βιντεοπαιχνίδι της σειράς Battlefield. Κυκλοφόρησε για τα PlayStation 3 και Xbox 360 και τον Υπολογιστή.
Ανάπτυξη
To Battlefield 3 δημιουργείται με τη μηχανή Frostbite 2.0. Πρόκειται για την έκδοση της Frostbite 1.2 που χρησιμοποιήθηκε για το Battlefield: Bad Company 2. Εκμεταλλεύεται πλήρως το DirectX 11 και την αρχιτεκτονική 64-bit. Δεν υποστηρίζει το DirectX 9, και συνεπώς τα Windows XP.
Στο παιχνίδι εισήχθη η λειτουργία Battlelog, μια πλατφόρμα επικοινωνίας μεταξύ των παικτών. Το Battlelog παρέχει στατιστικά, φωνητική επικοινωνία και λίστα φίλων.
Τρόπος παιχνιδιού
Το Battlefield 3 έχει τρία modes παιχνιδιού: singleplayer, co-op και multiplayer. Στο singleplayer ο παίκτης παίρνει το ρόλο 3 χαρακτήρων: Του Dmitri "Dima" Mayakovsky, ενός Ρώσου μυστικού πράκτορα, που πρέπει να εμποδίσει την PLR από το να πυροδοτήσει μια πυρηνική βόμβα στην καρδιά του Παρισιού. Ο 2ος χαρακτήρας, ο Jonathan "Jono" Miller, ένας Αμερικάνος δεκανέας των Πεζοναυτών καλείται να αντιμετωπίσει τις δυνάμεις της PLR στην έρημο της Τεχεράνης. Τέλος ο Επιλοχίας Henry "Black" Blackburn ηγείται μιας πενταμελούς ομάδας σε μια αποστολή εύρεσης και διάσωσης μιας ομάδας Αμερικανών που ερευνούσαν μια πιθανή τοποθεσία χημικών όπλων.
Beta
Για το παιχνίδι διενεργήθηκε μια ανοικτή beta το Σεπτέμβριο του 2011, στην οποία είχαν χρονικό προβάδισμα 48 ωρών όσοι προπαρήγγειλαν το παιχνίδι μέσω του Origin ή αγόρασαν την Limited Edition του Medal of Honor.
Εξωτερικοί σύνδεσμοι
Κατηγορία:Βιντεοπαιχνίδια του 2011 Κατηγορία:Βιντεοπαιχνίδια δράσης ρόλων Κατηγορία:Συνέχειες βιντεοπαιχνιδιών Κατηγορία:Βιντεοπαιχνίδια ανεπτυγμένα στη Σουηδία Κατηγορία:Βιντεοπαιχνίδια της Electronic Arts Κατηγορία:Βιντεοπαιχνίδια τοποθετημένα στη Γαλλία Κατηγορία:Βιντεοπαιχνίδια τοποθετημένα στο 2014 Κατηγορία:Βιντεοπαιχνίδια των Windows Κατηγορία:Βιντεοπαιχνίδια του Xbox 360 Κατηγορία:Βιντεοπαιχνίδια του iOS Κατηγορία:Βιντεοπαιχνίδια τοποθετημένα στην Ουκρανία Κατηγορία:Βιντεοπαιχνίδια που έγιναν μυθιστορήματα Κατηγορία:Βιντεοπαιχνίδια βολών πρώτου προσώπου Κατηγορία:Βιντεοπαιχνίδια τοποθετημένα στη Νέα Υόρκη Κατηγορία:Βιντεοπαιχνίδια τοποθετημένα στο Ιράν Κατηγορία:Μαζική δολοφονία στη μυθοπλασία Κατηγορία:Βιντεοπαιχνίδια του PlayStation 3 Κατηγορία:Πόλεμοι στη μυθοπλασία Κατηγορία:Θυσίες στη μυθοπλασία
AVE (Ελλάδα)
Η ΑVE (πρώην ακρωνύμιο της ονομασίας Audio Visual Enterprises) ιδρύθηκε το 1982, ως εταιρεία διανομής ταινιών βίντεο σε Ελλάδα και Κύπρο. Βασικός μέτοχος της εταιρείας φέρει η οικογένεια Βαρδινογιάννη. Από τον Ιούλιο του 2005, είναι εισηγμένη στο Χρηματιστήριο Αθηνών.
Για χρόνια, η εταιρεία είχε διεισδύσει ευρέως στον κλάδο της ψυχαγωγίας μέσω συγκροτήματος εταιρειών (κινηματογράφος, video, τηλεόραση, πάρκα ψυχαγωγίας), ενώ μέχρι και τον Ιούλιο του 2019 έκανε διανομή ταινιών σε DVD. Βασικός τομέας του σημερινού ομίλου είναι η διανομή προϊόντων κινητής τηλεφωνίας.
Ιστορικό
thumb|Πρώην λογότυπο της εταιρείας. thumb|Χαρακτηριστικό σήμα της Audio Visual πριν την παρουσίαση της κύριας παραγωγής σε βιντεοκασέτες και DVD της, κατά το οποίο ζωγραφίζεται το λογότυπό της πάνω σε έναν καμβά.
Συμμετοχή σε εταιρείες διαφόρων κλάδων (1994-2017)
Το 1994 η AVE ίδρυσε τη θυγατρική On Productions, εταιρεία τηλεοπτικών παραγωγών όπως το Μαρία η άσχημη και Ο κακός βεζύρης. Το 2001 και το 2002 αντίστοιχα, η AVE εξαγόρασε το 51% των εταιρειών VML (αναπαραγωγή DVD) και Power Music Productions (νυν Power Media). Η τελευταία ασχολείται με υπηρεσίες μεταγλώττισης, υποτιτλισμού, μουσικής επένδυσης και post production, ενώ κατέχει τις θυγατρικές Ear 2 Ear - Cinepos και Power Max - Max Productions. Η Audio Visual προηγουμένως υποτίτλιζε παραγωγές στα Ελληνικά, Αραβικά, καθώς και τις περισσότερες Ευρωπαϊκές γλώσσες, ενώ είχε και δικό της στούντιο μεταγλώττισης, στο οποίο μεταγλωττίστηκαν μεταξύ άλλων, οι ταινίες της Disney Η Πεντάμορφη και το Τέρας και Αλαντίν. Τον Αύγουστο του 2002, η εταιρεία προχώρησε στην εξαγορά της αλυσίδας πολυκινηματογράφων ονόματι Ster Cinemas, σημαίνοντας την αποχώρηση του ομίλου από τη διαχείριση των Village Roadshow, και τον Δεκέμβριο του 2004, αγόρασε το 42% του δημοφιλούς θεματικού πάρκου Allou! Fun Park.
Την περίοδο εξαγοράς της πρώτης, υλοποιήθηκε ο τέταρτος κατά σειρά πολυκινηματογράφος της, 7 χειμερινών και μιας θερινής αίθουσας, ο οποίος στεγάζεται στο εμπορικό κέντρο Escape στο Ίλιον Αττικής και εγκαινιάστηκε τον Δεκέμβριο του 2003, και ο πέμπτος (ο πρώτος στην Αθήνα), 10 αιθουσών, που βρισκόταν σε ακίνητο της ELBAT, θυγατρικής της ΕΛΜΑ (γνωστή για τη διανομή προϊόντων της Mazda), επί της Λεωφόρου Αχαρνών, ο οποίος εγκαινιάστηκε στα τέλη του 2004. Ο τελευταίος επρόκειτο για κέντρο 7.000 τ.μ. όπου στεγάζονταν επίσης καταστήματα ένδυσης, εστίασης, και βιβλιοπωλείο.
Επίσης, η Ster εξαγόρασε δύο πολυκινηματογράφους της Ολλανδικής Europlex σε Πάτρα και Λάρισα (οι οποίοι απαριθμούνται ως ο δεύτερος και ο τρίτος της αλυσίδας Ster), σημαίνοντας την αποχώρηση της εν λόγω από την Ελληνική αγορά. Το καλοκαίρι του 2005, εξαγοράστηκε το υπόλοιπο 1% των μετοχών της θυγατρικής On Productions που κατείχε ο Βασίλης Γεωργόπουλος, έναντι 20.000 ευρώ. Παράλληλα κατασκευάστηκε παράρτημα της AVE στο Κορωπί για τη διακίνηση και διανομή των εμπορευμάτων της εταιρίας, και ξεκίνησε τη λειτουργία του ο έκτος πολυκινηματογράφος 7 χειμερινών και μιας θερινής αίθουσας της Ster Cinemas, στο τότε νεότευκτο εμπορικό κέντρο City Gate της Θεσσαλονίκης, ως ένας από τους πρώτους με VIP αίθουσα (χωρητικότητας 186 δερμάτινων πολυθρόνων με τραπεζάκια ανά δύο καθίσματα) και προθάλαμο· η εν λόγω αίθουσα διέθετε επίσης κρασί, μπίρα και fingerfood και σε απεριόριστες ποσότητες, καφέ, αναψυκτικά, και ποπ κορν. Το 2006, η Ster Cinemas επένδυσε στη δημιουργία πολυκινηματογράφων στη Βουλγαρία και Ρουμανία. Στις 27 Δεκεμβρίου του ίδιου έτους, η AVE υπέγραψε συμφωνία μετοχικής συνεργασίας με την Άττικα, όσον αφορά την παροχή υπηρεσιών διαφημίσεων, προώθησης και υποτιτλισμού. Ένα χρόνο αργότερα, υπεγράφη συμφωνία μεταβίβασης του 25% των μετοχών της Άττικα που κατείχε η AVE προς τον Παντελή Μητρόπουλο έναντι ενός εκατομμυρίου ευρώ, αντιστρέφοντας την προηγούμενη συναλλαγή.
Στις 17 Οκτωβρίου 2006, η AVE αγόρασε 9% των μετοχών της Ελληνικά Ψυχαγωγικά Πάρκα (έμμεσα του Allou! Fun Park) έναντι 2 εκατομμυρίων ευρώ, αυξάνοντας το ποσοστό συµµετοχής της από 42% σε 51%. Στις 21 Δεκεμβρίου 2006, η εταιρεία πούλησε το ποσοστό συμμετοχής της (100%) στην εταιρεία Audio Visual Cyprus Ltd. Τον Μάρτιο του 2007, οριστικοποιήθηκε η συμφωνία μεταβίβασης του συνόλου των μετοχών που κατείχε η AVE στις εταιρείες ΕΚΑΚ (36,5%) και Ψυχαγωγικά Πάρκα Ρέντη (37%), έναντι 2,47 εκατομμυρίων ευρώ, ενώ η Ελληνικά Ψυχαγωγικά Πάρκα μεταβίβασε το σύνολο των μετοχών που κατείχε και η ίδια στις εταιρείες, 31% και 30% αντίστοιχα.
Στα τέλη του ίδιου έτους, σύναψε συμφωνία με την ελληνική εταιρεία ανάπτυξης βιντεοπαιχνιδιών Aventurine, για τη διανομή και εκμετάλλευση του παιχνιδιού MMORPG Darkfall. Το 2009, η AVE συνέχισε τη δραστηριοποίηση στον χώρο του gaming, με τη δημιουργία ενός joint vinture με την Centric, για τη δημιουργία παιχνιδιών. Επίσης, η θυγατρική Eggwave ξεκίνησε τη διανομή της μουσικής της Universal Music Productions.
Το καλοκαίρι του ίδιου έτους, συστήνει μαζί με την Αραβική Italia Film International Sal, την εταιρεία Italia Film ΑΕ, για την αγορά των δικαιωμάτων σημαντικών κινηματογραφικών παραγωγών του Hollywood. Τον Ιανουάριο του επόμενου έτους, ιδρύει τη δισκογραφική Rogue Records, ως ο μοναδικός μέτοχός της. Τον Οκτώβριο του 2013, η AVE αγόρασε 21% των μετοχών της Power Music, κατέχοντας συνολικά 72%.
Μαργαρίτα Πέλλας
Η Μαργαρίτα είναι ημιορεινό χωριό της Κεντρικής Μακεδονίας στην Περιφερειακή Ενότητα Πέλλας με υψόμετρο 404 μέτρα.
AVE (Ελλάδα)
Συμμετοχή σε εταιρείες διαφόρων κλάδων (1994-2017)
Το 2011, η Ster Cinemas αποφάσισε να απεμπλακεί από τη διαχείριση των δύο «ζημιογόνων» κινηματογράφων που κατέχει στα Βαλκάνια, με αποτέλεσμα να περάσουν στον έλεγχο της Cineplex International GmbH, joint venture της αυστριακής Constantin-Film Group, με τη σερβική MegaCom Film και την κροατική Continental Film. Το 2012 και το 2013 αντίστοιχα, απέσυρε τη λειτουργία του πολυκινηματογράφου στο City Gate, καθώς επίσης και του της Λεωφόρου Αχαρνών, επικαλούμενη την οικονομική κρίση. Ο τελευταίος έπειτα αντικαταστάθηκε από κατάστημα της αλυσίδας Jumbo. Το 2014, η Ster ξεκίνησε σε συνεργασία με τον πάροχο ψηφιακών συστημάτων D-Cinex, την εισαγωγή εξοπλισμού προβολής με 4K Ultra HD.
Μαργαρίτα Πέλλας
Γεωγραφία - Ιστορία
Η Μαργαρίτα βρίσκεται στους νότιους πρόποδες του όρους Βόρα (Καϊμακτσαλάν) σε απόσταση 14 χλμ. βόρεια της Έδεσσας, ανάμεσα στις Κερασιές (Δ.), Άψαλο (ΒΑ.) και Σωτήρα (ΝΑ.). Η ονομασία της σύμφωνα με την τοπική παράδοση οφείλεται σε κοπέλα του χωριού που την περίοδο της τουρκοκρατίας, ανήμερα την Μεγάλη Πέμπτη, αυτοκτόνησε πηδώντας από βράχο για να μην πιαστεί από τον μπέη του γειτονικού Άψαλου. Από το γεγονός αυτό προέρχεται και το τοπικό έθιμο "Σπάσιμο κόκκινων αυγών" κάθε δεύτερη ημέρα του Πάσχα. Μετά την Μικρασιατική καταστροφή εγκαταστάθηκαν σε αυτό 6 οικογένειες (20 άτομα) προσφύγων από τη Μικρά Ασία. Η παλιά ονομασία του χωριού είναι Πότσεπ και έτσι αναφέρεται επίσημα το 1918 στο ΦΕΚ 98Α - 05/05/1918 όταν προσαρτήθηκε στον τότε δήμο Εδέσσης. Το 1926 με το ΦΕΚ 97Α - 18/03/1926 μετονομάστηκε σε Μαργαρίτα. Σύμφωνα με το πρόγραμμα Καλλικράτης, μαζί με τη Σωτήρα, τους Λύκους, την Παλαιά Σωτήρα και το Σαμάρι αποτελούν την τοπική κοινότητα Σωτήρας που ανήκει στη δημοτική ενότητα Έδεσσας του Δήμου Έδεσσας και σύμφωνα με την απογραφή του 2011 έχει πληθυσμό 157 κατοίκους.
Παραπομπές
Κατηγορία:Χωριά του νομού Πέλλας Κατηγορία:Δήμος Έδεσσας
AVE (Ελλάδα)
Συμμετοχή σε εταιρείες διαφόρων κλάδων (1994-2017)
Τον Οκτώβριο του 2015, ιδρύθηκε η εταιρεία Odeon Entertainment, ως κοινοπραξία της Ster Cinemas και της Odeon, για την εκμετάλλευση ενενήντα κινηματογραφικών αιθουσών πανελλαδικά, με τη Village Cinemas ως το «αντίπαλο δέος» περί συμφερόντων στον κλάδο. Έπειτα της ίδρυσης αυτής, οι κινηματογράφοι Ster σε Πάτρα, Ίλιον και Μακεδονία μετονομάστηκαν σε Odeon Veso Mare, Odeon Escape και Odeon Μακεδονία αντίστοιχα, ενώ ο κινηματογράφος της Λάρισας, ο οποίος είχε καταγγελθεί από το Εργατικό Κέντρο της Λάρισας για μη καταβολή των μισθών των εργαζομένων από τον Μάρτιο του 2016, αντικαταστάθηκε από έναν των Village Cinemas.
Τον ίδιο μήνα, εξαγόρασε το 51% των μετοχών της εταιρείας εμπορίας γραφικής ύλης και ειδών γραφείου Σαμαράς (νυν Officemart), έναντι 350.000 ευρώ. Η εν λόγω εταιρεία ξεκίνησε πρόσφατα τη δραστηριοποίηση της και στο χώρο των υπηρεσιών managed print services, έχοντας αρχικά συμφωνία με την Kyocera. Το ίδιο έτος, η AVE αποκτάει το 19% των μετοχών της Ελληνικά Ψυχαγωγικά Πάρκα (ανάγοντας το ποσοστό συμμετοχής σε 70%). Τον Δεκέμβρη του 2016, ανακοινώθηκε ότι η IGE θα διανέμει όλα τα προϊόντα της Microsoft μέσω λιανικής στην Ελλάδα. Στις αρχές του 2017, η AVE κατέληξε να κατέχει το 32,7% των μετοχών της Dionic, λόγω της άσκησης του δικαιώματος μετατροπής των ομολογιών της πρώτης σε μετοχές, καθιστώντας την τον κύριο μέτοχο της. Τον Σεπτέμβριο του ίδιου έτους, αγοράζει το υπόλοιπο ποσοστό μετοχών της Ελληνικά Ψυχαγωγικά Πάρκα.
Αναδιαμόρφωση του ομίλου (2018-σήμερα)
Το φθινόπωρο του 2018, η AVE πούλησε την On Productions και τη θυγατρική On Noir έναντι 12,3 εκατομμύρια ευρώ. Με αυτήν τη κίνηση ξεκίνησε η αναδιάρθρωση του ομίλου, έπειτα από απογοητευτικά νούμερα πωλήσεων. Στις αρχές του 2019, η AVE εξαγόρασε από την BP Communication Ltd., τις κυπριακές εταιρείες Kristelcom Investment Limited και Kristelcom Limited, έναντι 1,2 και 5,8 εκατομμυρίων ευρώ αντίστοιχα, με αποτέλεσμα να αυξηθεί πολύ ο τζίρος της πρώτης.
Οι θυγατρικές της τελευταίας, Teleunicom και Globalsat, δραστηριοποιούνται στη διανομή προϊόντων κινητής τηλεφωνίας και πληροφορικής, εικόνας και ήχου, ενώ παράλληλα ο μητρικός όμιλος αντιπροσωπεύει ξένες εταιρείες όπως η Samsung, η Huawei και η Lenovo. Την ίδια περίοδο προχώρησε στην απορρόφηση της Ελληνικά Ψυχαγωγικά Πάρκα και της IGE, καθώς και την ίδρυση της μονοπρόσωπης Anadisis Smart, που είναι εταιρεία παροχής υπηρεσιών εφαρμογών πληροφορικής και λειτουργικών προγραμμάτων για την επεξεργασία στατιστικών δεδομένων πρόβλεψης γεγονότων και συμβουλευτικές υπηρεσίες, στην οποία είναι μέτοχος κατά 100% η Unicom, τον Οκτώβριο του ίδιου έτους.
Κατά το πρώτο εξάμηνο του 2020, λόγω της εφαρμογής μέτρων κατά της πανδημίας, οι κινηματογράφοι Ster/Odeon και το Allou! Fun Park ήταν ζημιογόνοι. Το καλοκαίρι του 2020, ως μέρος σχετικού πλάνου αποεπένδυσης, η εταιρεία προέβη σε πώληση του συνόλου μετοχών που κατείχε στην Ster Cinemas, στην Τζελένικ Κτηματικές Επιχειρήσεις, ενώ τον Φεβρουάριο του 2021, τα πάρκα Allou! και Kidom μεταβιβάστηκαν με απορρόφηση στη μονοπρόσωπη ανώνυμη εταιρεία με την επωνυμία Funtastic Land.
Προοπτική
Η Προοπτική Α.Ε. ήταν εταιρεία διανομής κινηματογραφικών ταινιών, ιδρύθηκε το 1984 εκπροσωπώντας την Columbia-Tristar Film Distributors International (νυν Sony Pictures Releasing International) στην Ελλάδα και στην Κύπρο. Το 1992 απέκτησε τα κινηματογραφικά δικαιώματα της Buena Vista International (Walt Disney Pictures, Touchstone Pictures), κατέχοντας πλέον μία ιδιαίτερα σημαντική θέση στην κινηματογραφική αγορά.
Όλα αυτά τα χρόνια η Προοπτική διακινεί πολλές ανεξάρτητες ταινίες σε όλα τα μέσα (κινηματογράφος, Video/DVD, συνδρομητική και ελεύθερη τηλεόραση). Αυτή τη στιγμή, ο κατάλογος των διαθέσιμων τίτλων ξεπερνά τις 700 ταινίες για την Ελλάδα και την Κύπρο. Το 2002, ξεκινά η επέκταση της Προοπτική Α.Ε. στα Βαλκάνια.
Αφετηρία της, η Ρουμανική αγορά, όπου τον Ιούλιο του 2002 αποκτά τα δικαιώματα διανομής της Columbia-Tristar Home Entertainment για Video και DVD στη Ρουμανία, ιδρύοντας τη θυγατρική της Prooptiki Romania SRL η οποία το αμέσως επόμενο καλοκαίρι (2003), αποκτά τα δικαιώματα διανομής ταινιών Video/DVD της 20th Century Fox, καθώς και του BBC. Επιπλέον, η Προοπτική διανέμει έναν σημαντικό αριθμό ανεξάρτητων ταινιών τόσο στον κινηματογράφο όσο και στο Video/DVD. Η δραστηριότητά της αυτή έχει ως αποτέλεσμα, η Prooptiki Romania να κατέχει σήμερα πάνω από το 40% της Ρουμανικής αγοράς στην ιδιωτική διασκέδαση. Το 2005, η PROOPTIKI ROMANIA αποκτά τα κινηματογραφικά δικαιώματα της Buena Vista International. Τρία χρόνια αργότερα, τον Νοέμβριο, ξεκινούν οι συνεργασίες της με την Universal Pictures International.
Το 2004, η Προοπτική επεκτείνεται σε δύο ακόμη Βαλκανικές χώρες. Στη Σερβία, όπου ιδρύει την Prooptiki Entertainment (Belgrade) d.o.o. και αποκτά τα δικαιώματα διανομής ταινιών Video/DVD της Buena Vista Home Entertainment, και στη Βουλγαρία, όπου η Prooptiki Bulgaria Ltd. διανέμει στους κινηματογράφους και στο video, τις ταινίες της Universal Studios, της DreamWorks και του BBC, και αργότερα της Warner Home Video και της Sony Pictures Home Entertainment, καθώς και σειρά πολλών μεγάλων ανεξάρτητων ταινιών γίνεται επίσης ο πρώτος επίσημος διανομέας ταινιών της Paramount Pictures. Το Δεκέμβριο του 2005, η AVE εξαγόρασε την Προοπτική (συμπεριλαμβανομένου του ποσού που κατείχαν προηγουμένως οι Αττικές Εκδόσεις), έπειτα μιας μικρής πτώσης σε λειτουργικά τέλη, κέρδη προ φόρων και περιθώριο κέρδους το ίδιο έτος, και στα μέσα του επόμενου, απορροφήθηκε από την πρώτη. Τον Δεκέμβριο του 2009, η Prooptiki Entertainment d.o.o. μετονομάστηκε σε Audio Visual Entertainment d.o.o. και τον Ιανουάριο του 2010, η Prooptiki Bulgaria μετονομάστηκε σε Audio Visual Bulgaria, ακολουθώντας την εταιρική ταυτότητα της μητρικής της.
Σημειώσεις
Στο Βιβλίο Γκίνες του 2002, μια μαριονέτα που αναπαριστά τον Πινόκιο από την ομώνυμη ταινία του Γουώλτ Ντίσνεϋ, μήκους σχεδόν 10 μέτρων, αναδείχθηκε ως η μεγαλύτερη μαριονέτα του κόσμου. Κατασκευάστηκε μέσα σε 82 ημέρες, και παρουσιάστηκε στην Αθήνα στις 23 Απριλίου 2003. Το έργο διηύθυνε η Audio Visual, η οποία το ίδιο έτος πρωτοκυκλοφόρησε την ελληνική μεταγλώττιση της εν λόγω ταινίας.
Εξωτερικοί σύνδεσμοι
Κατηγορία:Κινηματογραφικές εταιρίες παραγωγής Κατηγορία:Ελληνικές εταιρίες παραγωγής ταινιών Κατηγορία:Εταιρείες διανομής ταινιών
Η Χαρά Του Σατανά
μικρογραφία| Ένα από τα πιο κοινά σύμβολα της "Χαράς του Σατανά" Η Χαρά Του Σατανά ή Joy of Satan (JoS) είναι ένας ιστότοπος και μια δυτική εσωτερική αποκρυφιστική οργάνωση που ιδρύθηκε το 2002 από τη Maxine Dietrich (Andrea Maxine-Dietrich). Το Joy of Satan υποστηρίζει τον «πνευματικό σατανισμό» ή τον «θεϊστικό σατανισμό», μια ιδεολογία που αντιπροσωπεύει μια μοναδική σύνθεση του θεϊστικού σατανισμού, του ναζισμού, του γνωστικού παγανισμού, του δυτικού εσωτερισμού, των θεωριών ύπαρξης των UFO και των εξωγήινων πεποιθήσεων παρόμοιες με αυτές που διαδόθηκαν από τους Zecharia Sitchin και David Icke.
πεποιθήσεις
Τα μέλη πιστεύουν ότι ο Σατανάς είναι ο «αληθινός πατέρας και δημιουργός Θεός της ανθρωπότητας», του οποίου η επιθυμία ήταν τα δημιουργήματά του και η ανθρωπότητα να εξυψωθούν μέσω της γνώσης και της κατανόησης. Πιστεύουν ότι ο ιουδαιοχριστιανικός θεός, αλλά και ο ισλαμικός θεός, είναι στην πραγματικότητα ο κακός εχθρός της ανθρωπότητας που εργάζεται με τους Εβραίους.
Η Χαρά του Σατανά ισχυρίζεται ότι οι Δαίμονες είναι στην πραγματικότητα οι αρχαίοι παγανιστικοί Θεοί, που λατρεύονταν οικουμενικά και δημιούργησαν την ανθρωπότητα.
Έχουν αποτελέσει αντικείμενο σημαντικής διαμάχης λόγω των αντισημιτικών τους πεποιθήσεων και της σχέσης τους με τον πρώην πρόεδρο του Εθνικοσοσιαλιστικού Κινήματος, μιας αμερικανικής νεοναζιστικής οργάνωσης.
Δραστηριότητα
Το Ελληνικό τμήμα της Χαράς Του Σατανά δημιουργήθηκε το 2016. Κατηγορία:Αντισημιτισμός Κατηγορία:Νεοναζισμός
Αφρικανικό σιβέτ των φοινικόδεντρων
Το Αφρικανικό σιβέτ των φοινικόδεντρων (Nandinia binotata), επίσης γνωστό ως διπλόστικτο σιβέτ των φοινικόδεντρων, είναι ένα μικρό θηλαστικό, με κοντά πόδια, σώμα που μοιάζει με γάτα και μία μακριά ευλύγιστη ουρά με μήκος όσο το υπόλοιπο σώμα. Τα ενήλικα συνήθως ζυγίζουν 1,70 με 2,10 χιλιόγραμμα. Απαντάται στα δάση της ανατολικής Αφρικής, όπου συνήθως κατοικεί σε δέντρα. Είναι παμφάγο. Η διατροφή του περιλαμβάνει τρωκτικά, έντομα, αβγά, κουφάρια, φρούτα, πουλιά και νυχτερίδες-αλεπούδες. Είναι γενικά μοναχικό και νυκτόβιο ζώο.
Αν και μοιάζει με άλλα είδη σιβέτ (της οικογένειας των Μοσχογαλίδων), το Αφρικανικό σιβέτ των φοινικόδεντρων έχει διαχωριστεί και διαφοροποιηθεί γενετικώς από τα άλλα σιβέτ πριν εμφανιστούν οι γάτες. Είναι άρα ταξινομημένα ως το μοναδικό είδος του γένους Ναντινία (Nandinia) και της οικογένειας τους Ναντινιίδες.
Κατηγορία:Είδη ελαχίστης ανησυχίας (LC) Κατηγορία:Θηλαστικά της Αφρικής Κατηγορία:Ναντινιίδες
Ώρος Κροκόδειλος
Ο Ώρος Κροκόδειλος (Horus Crocodile) ήταν βασιλιάς της προδυναστικής περιόδου της Αιγύπτου. Είναι γνωστός από ιερογλυφικά σε σφραγιδόλιθο, που έχουν βρεθεί σε τάφο (Τάφος 315), στη νεκρόπολη της Ταρχάν. Σύμφωνα με τη μυθολογία, ο Ώρος εκδικήθηκε τον θείο του για τον θάνατο του πατέρα του και ανέλαβε τη βασιλεία. Η ανάγνωση των ιερογλυφικών του σφραγιδόλιθου είναι δύσκολη, η γραμματοσειρά έχει πολλές ερμηνείες και είναι δύσκολο να διαβαστεί το όνομα του βασιλιά. Ο Έντουιν Βαν ντε Μπρινκ (Edwin van den Brink) ερμηνεύει το όνομα ως κροκόδειλος, ο τύραννος.
Από τη σφραγιδόλιθο έχουμε μέχρι στιγμής την παλαιότερη αναπαράσταση του θεού Sobek, με τη μορφή ενός κροκόδειλου, ο οποίος στηρίζεται πάνω σε φτερά στρουθοκαμήλου και ένα στέμμα. Το όνομα του ηγεμόνα θεωρείται ιερό όνομα της Sobek και για το λόγο αυτό δεν είναι το πραγματικό του αλλά τελετουργικό.
Παραπομπές
Ω
Χριστιανός Ούλρικ Γκύλντενλιβε
O Χριστιανός-Ούλρικ Γκύντενλιβε, δανικά Kristian-Ulrik Gyldenløve (3 Φεβρουαρίου 1611 - 6 Οκτωβρίου 1640) από τον Οίκο του Όλντενμπουρκ ήταν διπλωμάτης και αξιωματικός του στρατού.
Βιογραφία
Ήταν ο πρώτος από τους νόθους γιους του Χριστιανού Δ΄ της Δανίας και της ερωμένης του Κίρστεν Μάντσνταττερ.
Το Γκύλντενλιβε (Χρυσός λέων) ήταν ένα επώνυμο, που έφεραν τα νόθα τέκνα των Δανών βασιλέων. Έγινε αξιωματικός του στρατού και διπλωμάτης. Σε μία μάχη μπροστά από το ναό του Μάινερτσχαγκεν της Βεστφαλίας εναντίον Ολλανδικών στρατευμάτων, σκοτώθηκε το 1640. Ήταν 29 ετών και τάφηκε στο γειτονικό Βέζελ.
Πηγές
Κατηγορία:Οίκος του Όλντενμπουργκ
Ευρωπαϊκό Πρωτάθλημα Στίβου 1969
Το 9ο Ευρωπαϊκό Πρωτάθλημα Στίβου πραγματοποιήθηκε στην Ελλάδα, με διοργανώτρια πόλη την Αθήνα, από τις 16 έως τις 21 Σεπτεμβρίου 1969. Η τελετή έναρξης και όλα τα αγωνίσματα πραγματοποιήθηκαν στο τότε πρόσφατα ανακαινισμένο Στάδιο Καραϊσκάκη στον Πειραιά, πλην του τερματισμού του μαραθωνίου δρόμου και της τελετής λήξης, που έγιναν στο Καλλιμάρμαρο της Αθήνας.
Νέα αθλήματα σ' αυτό το πρωτάθλημα ήταν τα 1.500 μέτρα γυναικών και τα 4x400 μέτρα σκυταλοδρομίας γυναικών. Επιπλέον, τα 80 μέτρα μετ' εμποδίων γυναικών αντικαταστάθηκαν από τα 100 μέτρα μετ' εμποδίων γυναικών.
Η διοργάνωση χαρακτηρίστηκε από επτά παγκόσμια ρεκόρ, την αποχώρηση της Δυτικής Γερμανίας και την αποτυχία του Χρήστου Παπανικολάου στο άλμα επί κοντώ, ο οποίος κατετάγη τέταρτος με επίδοση 5 μέτρα. Η Σοβιετική Ναντέζντα Τσίζοβα, που ανέβασε το ρεκόρ της σφαιροβολίας στα 20,43 μ. και διατήρησε τον τίτλο της. Το ίδιο πέτυχε η Ανατολικογερμανίδα Κάριν Μπάλτσερ. Νίκησε στα 100 μ. με εμπόδια με ρεκόρ κόσμου (13,29) και διπλασίασε τις νίκες της. Ρεκόρ σημείωσαν, επίσης, η Τσεχοσλοβάκα Γιαροσλάβα Γιελιτσκόβα στα 1.500 μ. με 4.10,7 και η Αυστριακή Λίζε Πρόκοπ στο πένταθλο με 5.030 βαθμούς. Μόνο ένα παγκόσμιο ρεκόρ καταρρίφθηκε στους άνδρες. Από τον Σοβιετικό σφυροβόλο Ανατόλι Μπονταρτσούκ, που έριξε 74,68 μ. Όμως, πιο πολυσυζητημένος αθλητής ήταν ο Γερμανός Γίργκεν Μάι. Πρώην Ανατολικός, είχε περάσει στην Ομοσπονδιακή Γερμανία, που τον δήλωσε στο πρωτάθλημα. Η Ανατολική Γερμανία αντέδρασε, η Διεθνής Ένωση Ομοσπονδιών Κλασικού Αθλητισμού, εφαρμόζοντας τους κανονισμούς, που προέβλεπαν συμπλήρωση τριών ετών παραμονής σε άλλη χώρα για να έχει δικαίωμα αθλητής ν' αγωνιστεί με τα χρώματα αυτής, δεν επέτρεψε τη συμμετοχή του και οι Δυτικογερμανοί αποχώρησαν.
Η Ε.Σ.Σ.Δ. και η Λαοκρατική Δημοκρατία της Γερμανίας (ΛΔΓ) έδωσαν τη μάχη των μεταλλίων. Στους άνδρες νίκησαν οι Σοβιετικοί (7-5-6), έναντι 7-4-5 της ΛΔΓ και 4-4-4 των Βρετανών. Όμως οι Γερμανίδες ξεπέρασαν τις Σοβιετικές (4-3-2, έναντι 2-2-2). Και εδώ η Μεγάλη Βρετανία αναδείχθηκε τρίτη, με 2-0-3.
Συμμετέχουσες χώρες
Σε παρένθεση ο αριθμός των αθλητών που συμμετείχαν ανά χώρα.
Εξωτερικοί σύνδεσμοι
1969 Κατηγορία:Διοργανώσεις στίβου στην Αθήνα Κατηγορία:Στίβος το 1969
Καράτι (καθαρότητα)
Το καράτι αποτελεί μονάδα μέτρησης της καθαρότητας του χρυσού και υποδεικνύει την περιεκτικότητα χρυσού που υπάρχει σε μία πλάκα, σε ένα κόσμημα ή σε ένα νόμισμα. Η περιεκτικότητα που υποδηλώνουν τα καράτια μετράται όχι "επί τοις εκατό", αλλά σε "εικοστά τέταρτα". Στη διεθνή ορολογία, το καράτι καθαρότητας του χρυσού γράφεται συνήθως ως karat, για να ξεχωρίζει από το carat που είναι η διεθνής μονάδα βάρους (μάζας), αν και προέρχονται από την ίδια ελληνική ρίζα. Δεν υπάρχει σταθερός συμβολισμός για το καράτι και χρησιμοποιείται μια ποικιλία συμβολισμών: K, k, KT, Kt, kt.
Κατηγοριοποίηση χρυσών κοσμημάτων
μικρογραφία|284x284εσ|[[Σφραγίδα στην πίσω όψη ρολογιού, που δηλώνει ότι πρόκειται για κόσμημα 14 καρατίων]] Τα καράτια χρυσού χαρακτηρίζουν άμεσα τα κοσμήματα διαχωρίζοντάς τα σε κατηγορίες. Πιο συγκεκριμένα, στην αγορά υπάρχουν κυρίως χρυσά κοσμήματα έξι, εννέα, δεκατεσσάρων, δεκαοκτώ και είκοσι δύο καρατίων. Αν υποθέσουμε ότι ένα χρυσό κόσμημα αποτελείται από 24 κομμάτια (ο όρος 24 κομμάτια χρησιμοποιείται στην περαιτέρω ανάλυση για μεγαλύτερη κατανόηση επί του θέματος), τα καράτια αντιπροσωπεύουν τα κομμάτια ατόφιου χρυσαφιού που το αποτελούν. Έτσι, καταλήγουμε στην εξής κατηγοριοποίηση χρυσών κοσμημάτων:
Αυτό είναι κατά κύριο λόγο το σύστημα που υπολογίζει το βάρος του καθαρού χρυσού σε ένα κράμα, δηλαδή σε ένα σύνολο μετάλλων που απαρτίζουν ένα κόσμημα.
Σφραγίδες καρατίων χρυσού
Αυτό σημαίνει ότι σύμφωνα με τη νομοθεσία κάθε χρυσό κόσμημα που κυκλοφορεί στην αγορά προς πώληση είναι υποχρεωτικό να φέρει σφραγίδα κατασκευαστή και πυκνότητας χρυσού, όπως προαναφέρεται στην περιγραφή.
Παράλιος Καισάρεια
Η Καισάρεια (Λατ. Caesarea Maritima, δηλ. «Παράλιος Καισάρεια», και Caesarea Palaestina, δηλ. «Καισάρεια της Παλαιστίνης») υπήρξε πόλη και λιμάνι που χτίστηκε από τον Ηρώδη τον Μέγα μεταξύ των ετών 25 ως 13 π.Χ. Παλαιότερα η πόλη λεγόταν Πύργος του Στράτωνος από τον αυτόνομο ηγεμόνα της Σιδώνας Στράτωνα Α΄(Abshtart) που είχε αποστατήσει από τους Αχαιμενίδες Πέρσες. Αργότερα, προφανώς ο Δημήτριος Α΄ των Σελευκιδών μετονόμασε την πόλη σε Δημητριάδα, ονομασία που κατά τον Kushnir-Stein αντικατέστησε την παλαιότερη (δηλ. του Πύργου του Στράτωνος). Σήμερα, τα ερείπιά της βρίσκονται στη μεσογειακή ακτή του Ισραήλ, στο μέσο του δρόμου ανάμεσα στις πόλεις Τελ Αβίβ και Χάιφα.
Καράτι (καθαρότητα)
Καθαρότητα επί τοις χιλίοις
Η "επί τοις χιλίοις" καθαρότητα είναι ένα σύστημα που δηλώνει την καθαρότητα των κραμάτων των πολύτιμων μετάλλων σε χιλιοστά ανά μονάδα μάζας του κράματος. Για παράδειγμα, ένα κράμα που περιέχει 75% χρυσό σηματοδοτείται σαν "750". Πολλές ευρωπαϊκές χώρες χρησιμοποιούν τέτοιες σφραγίδες στα κοσμήματα (δηλαδή '585', '750', κλπ) αντί για '14K', '18K', κλπ.
Παράλιος Καισάρεια
Δίπλα στα ερείπια της αρχαίας πόλης βρίσκεται η σύγχρονη ισραηλινή πόλη Κεσαρίγια (Qesarya).
Καράτι (καθαρότητα)
Παραπομπές
Κατηγορία:Κοσμηματοποιία
Microsoft Office
right|thumb|Το πρώτο λογότυπο του Microsoft Office
Το Microsoft Office είναι μια σουίτα εφαρμογών γραφείου και αποτελείται από εφαρμογές επιφάνειας εργασίας, εφαρμογές για servers και υπηρεσίες για τα λειτουργικά συστήματα Microsoft Windows και Mac OS X. Το Microsoft Office ανακοινώθηκε για πρώτη φορά από τον Μπιλ Γκέιτς της Microsoft την 1η Αυγούστου 1988 στην έκθεση COMDEX στο Λας Βέγκας. Αρχικά, ήταν ένας απλός όρος μάρκετινγκ που χρησιμοποιήθηκε για ένα πακέτο εφαρμογών. Η πρώτη έκδοση του Office περιείχε μόνο το Microsoft Word, Microsoft Excel και το Microsoft PowerPoint. Με την πάροδο των ετών, οι εφαρμογές του Office έχουν αυξηθεί σημαντικά και με νέες λειτουργίες, όπως ο ορθογραφικός έλεγχος κ.α.
Στις 10 Ιουλίου 2012, αναφέρθηκε ότι το Office χρησιμοποιείται πάνω από ένα δισεκατομμύριο ανθρώπους σε όλο τον κόσμο.
Οι τρέχουσες εκδόσεις του Microsoft Office είναι το Office 2019 για τα Windows, που κυκλοφόρησε στις 24 Σεπτεμβρίου 2018 και το Office 2019 για Mac OS X, το οποίο κυκλοφόρησε στις 24 Σεπτεμβρίου 2018.
Μία βελτιστοποιημένη touch έκδοση του Microsoft Office βρίσκεται προεγκατεστημένη στα tablet με Windows RT. Επίσης, η Microsoft έχει δημιουργήσει μία έκδοση του Office για κινητά τηλέφωνα. Η εφαρμογή αυτή ονομάζεται Office Mobile και είναι διαθέσιμη δωρεάν για Windows Phone, iOS (με ξεχωριστές εκδόσεις για iPhone και iPad), και για το Android. Ακόμη, είναι διαθέσιμη μία δωρεάν διαδικτυακή έκδοση του Office, που ονομάζεται Office Online.
Προγράμματα
Τα βασικά προγράμματά που περιλαμβάνει το Microsoft Office είναι τα ακόλουθα:
Word
Το Microsoft Word είναι ένα πρόγραμμα επεξεργασίας κειμένου που αναπτύχθηκε από τη Microsoft και θεωρείται το κύριο πρόγραμμα του Microsoft Office. Κυκλοφόρησε για πρώτη φορά το 1983 με την επωνυμία Multi-Tool Word για συστήματα Xenix. Οι επόμενες εκδόσεις αργότερα δημιουργήθηκαν και για διάφορες άλλες πλατφόρμες όπως τα IBM PC που τρέχουν MS-DOS (1983), τα Mac OS (1985), η AT & T Unix PC (1985), η Atari ST (1988), η SCO Unix (1994), το OS / 2 (1989), και τα Microsoft Windows (1989). Το Word πωλείται ως αυτόνομο προϊόν ή μαζί με την πλήρη έκδοση του Microsoft Office. Οι δωρεάν εκδόσεις του Word είναι το Microsoft Word Viewer, με το οποίο ο χρήστης έχει τη δυνατότητα μόνο να ανοίγει έγγραφα κειμένου χωρίς να τα επεξεργάζεται, και το Office Online.
Excel
Το Microsoft Excel είναι μια εφαρμογή υπολογιστικών φύλλων που αναπτύχθηκε από τη Microsoft για τα Microsoft Windows, Mac OS και iOS. Μπορεί να κάνει υπολογισμούς, να δημιουργήσει γραφήματα και συγκεντρωτικούς πίνακες. Είναι μια πολύ ευρέως διαδεδομένη εφαρμογή υπολογιστικών φύλλων και αποτελεί μέρος του Microsoft Office. Κ
PowerPoint
Το Microsoft PowerPoint είναι ένα πρόγραμμα παρουσίασης για τα Windows και για τα OS X. Χρησιμοποιείται για τη δημιουργία παρουσιάσεων, που αποτελούνται από κείμενο, γραφήματα, εικόνες και βίντεο τα οποία μπορεί να τα εμφανίσει στην οθόνη του υπολογιστή ή προτζέκτορα και να τα εκτυπώνει
Access
Το Microsoft Access, επίσης γνωστό ως Microsoft Office Access, είναι ένα σύστημα διαχείρισης βάσεων δεδομένων της Microsoft που συνδυάζει την μηχανή σχεσιακής βάσης δεδομένων Microsoft Jet με ένα γραφικό περιβάλλον εργασίας χρήστη και εργαλεία ανάπτυξης λογισμικού.
Outlook
Το Microsoft Outlook είναι ένας προσωπικός διαχειριστής πληροφοριών από τη Microsoft, διαθέσιμο ως μέρος της σουίτας του Microsoft Office.
Αν και συχνά χρησιμοποιείται κυρίως ως μια εφαρμογή ηλεκτρονικού ταχυδρομείου, περιλαμβάνει επίσης ένα ημερολόγιο, διαχείριση εργασιών, διαχειριστή επαφών, σημειώσεων και περιήγηση στο internet.
OneNote
Το Microsoft OneNote είναι ένα πρόγραμμα υπολογιστή για ελεύθερης μορφής συλλογή πληροφοριών και για τη συνεργασία πολλών χρηστών. Συγκεντρώνει τις σημειώσεις των χρηστών (χειρόγραφες ή δακτυλογραφημένες), σχέδια, αποσπάσματα οθόνης και ακουστικά σχόλια. Οι σημειώσεις μπορούν να μοιραστούν με άλλους χρήστες του OneNote μέσω του Internet ή ενός δικτύου. Το OneNote είναι διαθέσιμο ως μέρος της σουίτας Microsoft Office. Είναι επίσης διαθέσιμο ως μία δωρεάν αυτόνομη εφαρμογή για Windows, Mac, Windows RT, Windows Phone, iOS και Android Μια web-based έκδοση του OneNote παρέχεται ως μέρος του Office Online και επιτρέπει στους χρήστες να επεξεργαστούν τις σημειώσεις τους μέσω ενός web browser.
Συμβατότητα
Το Office είναι διαθέσιμο για Windows και Mac OS X, καθώς και κινητές συσκευές όπως τα Windows Phone, τα Android και τα iOS. Οι OS X και Windows εκδόσεις του Office μοιράζονται την ίδια μορφή αρχείου, και είναι διαλειτουργικές.
Ο Stuart Cohen, ο διευθύνων Σύμβουλος του Open Source Development Labs, υπέθεσε το 2006 ότι η Microsoft θα κυκλοφορήσει ενδεχομένως μια Linux έκδοση του Office, το οποίο πραγματοποιήθηκε όταν η Microsoft κυκλοφόρησε την έκδοση Office Mobile για κινητά Android. Το Office για τα Windows Phone και για τα παλαιότερα Windows Mobile, αποτελεί ξεχωριστή εφαρμογή από αυτή για τα Windows, αλλά το Office 2016 για τα Windows 10 θα αποτελεί μια καθολική εφαρμογή συμβατή τόσο με τις εκδόσεις των Windows για κινητά τηλέφωνα όσο και για την έκδοση των Windows 10 για υπολογιστές.
Microsoft Office for Mac
right|thumb|Το επίσημο λογότυπο του Office for Mac.
Το Microsoft Office είναι διαθέσιμο και για τα Mac και Mac OS X. Εκδόθηκε στις 1 Αυγούστου του 1989 και κυκλοφόρησε ανάμεσα στις εκδόσεις 98, X, 2001, 2004, 2008 και 2011. Η νεότερη έκδοση είναι η 2019, η οποία κυκλοφόρησε στις 24 Σεπτεμβρίου 2018. Μέχρι τότε υπήρχε η Preview έκδοση του. Παλιότερα, περιλάμβανε το Microsoft Entourage η οποία κράτησε μέχρι την έκδοση 2008, όπου μετά αντικαταστάθηκε από την Mac έκδοση του Outlook και συνεχίζεται μέχρι και σήμερα.
Έκδοση 2016
Η έκδοση 2016 κυκλοφόρησε το δεύτερο εξάμηνο του 2015, στα Windows και στα MAC OS X. Το Office 2016 είναι το τελευταίο Office που είναι διαθέσιμο για τα Windows 7 και Windows 8 και επίσης είναι διαθέσιμο σε Windows 10. Το Office 2016 διαδραματίζει ολοένα και μικρότερο ρόλο σε σχέση με το Office 365. Όσοι είναι συνδρομητές στο Office 365, θα πρέπει να βρουν την σχετική επιλογή στον λογαριασμό τους.
Έκδοση 2019
Στις 24 Σεπτεμβρίου η Microsoft κυκλοφόρησε την έκδοση 2019 για Windows και Mac OS X. Το Microsoft Office 2019 για Windows είναι διαθέσιμο μόνο στα Windows 10.
Παραπομπές
Κατηγορία:Λογισμικό Windows Κατηγορία:Λογισμικό Microsoft Κατηγορία:Εφαρμογες Γραφειου Κατηγορία:Σουιτα Γραφειου
Ύπνος REM
thumb|right|400px|Εγκεφαλογράφημα που δείχνει την περίοδο ύπνου REM Ο ύπνος REM (rapid eye movement) γνωστός και ως ύπνος ραγδαίων κινήσεων των ματιών είναι το πέμπτο στάδιο του ύπνου και χαρακτηρίζεται από ραγδαίες κινήσεις των ματιών, από εγκεφαλικά κύματα που δείχνουν ενεργοποιημένα και μοιάζουν με πολύ ελαφρύ ύπνο ή με την εγρήγορση, αλλά και από βαθιά χαλάρωση των μυών, παρόμοια με αυτή στο βαθύ ύπνο. Ο ύπνος REM χωρίζεται σε δυο κατηγορίες: τονικός και αφασικός. Ο ύπνος REM χαρακτηρίζεται από έλλειψη νορεπινεφρίνης στον εγκεφαλικό φλοιό, στην οποία οφείλονται και τα χαρακτηριστικά των ονείρων.
Ο ύπνος REM στους ενήλικες συνήθως καταλαμβάνει το 20% με 25% του συνολικού ύπνου και διαρκεί για 90-120 λεπτά. Κατά τη διάρκεια ενός φυσιολογικού ύπνου, συνήθως βιώνουμε 4 με 5 περιόδους ύπνου REM, όσο προχωρά η νύκτα τόσο αυξάνεται και η περίοδος των σταδίων REM και μειώνεται ο βαθύς ύπνος. Κατά τις πρωινές ώρες, το περισσότερο μέρος του ύπνου αποτελείται από τον ελαφρύ ύπνο και από περιόδους REM. Η σχετική διάρκεια του ύπνου REM διαφέρει ανάλογα με την ηλικία. Σε ένα νεογέννητο ο ύπνος REM καταλαμβάνει το 80% του συνολικού ύπνου. Κατά την περίοδο REM, η δραστηριότητα των νευρώνων του εγκεφάλου είναι παρόμοια με εκείνη που υπάρχει τις ώρες που είμαστε ξύπνιοι, για αυτό τον λόγο ο ύπνος REM αποκαλείται και παράδοξος ύπνος. Αυτό σημαίνει ότι δεν υπάρχουν κυρίαρχα εγκεφαλικά κύματα κατά την διάρκεια ύπνου REM.
Ο οργανισμός έχει απόλυτη ανάγκη τον ύπνο τύπου REM. Εάν για διάφορους λόγους ο οργανισμός στερηθεί του ύπνου τύπου REM, τότε την επόμενη φορά που θα αποκοιμηθεί θα πάει πιο γρήγορα στο στάδιο REM, μειώνοντας τη διάρκεια των υπόλοιπων σταδίων.
Ο ύπνος REM είναι φυσιολογικά διαφορετικός απο τις άλλες περιόδους ύπνου, οι οποίες συνολικά αποκαλούνται μη REM ύπνος. Οι άνθρωποι που ξυπνούν από ύπνο REM μπορούν να θυμηθούν πολλά όνειρα, ενώ όσοι ξυπνούν από ύπνο μη REM θυμούνται ελάχιστα ή και καθόλου όνειρα.
Αναφορές
REM Υπνος REM
Κολεόπτερα
Δομή
Καθώς τα κολεόπτερα είναι έντομα, εμφανίζουν όλα τα κοινά χαρακτηριστικά των υπόλοιπων εντόμων. Ιδιαίτερα, έχουν εξωσκελετό, έξι πόδια και όμοιο πεπτικό και αναπνευστικό σύστημα με τα υπόλοιπα έντομα. Το νευρικό σύστημα μόνο στην προνύμφη έχει τη χαρακτηριστική φόρμα των εντόμων, στο ενήλικο κολεόπτερο τα γάγγλια της κοιλιάς συσσωρεύονται στο θώρακα.
Τα κολεόπτερα ξεχωρίζουν όμως από τα άλλα έντομα στα ακόλουθα χαρακτηριστικά:
Τα πόδια των εντόμων αυτών αποτελούνται από 5 μέρη: το ισχίο, τον τροχαντήρα(G a b), τον μηρό (G c), την κνήμη (G d) και τον ταρσό (G e), που συνήθως αποτελείται από τρία μέχρι πέντε ταρσομερή. Πολλές φορές όμως είναι πολύ δύσκολο να τους μετρήσει κανείς, γιατί μπορεί ένας μικροσκοπικός ταρσομέρος να κρύβεται στους αγκώνες ενός μεγάλου. Εκπληρώνοντας τον σκοπό τους, τα πόδια διαμορφώνονται αρκετά. Στη Εικόνα Α το G είναι για τρέξιμο, το Η για κολύμπι και το J για πήδημα, ενώ έχει και άλλα που χρησιμεύουν στο σκάψιμο.
Οι κεραίες επίσης έχουν μεγάλη ποικιλία, όπως φαίνεται και στην Εικόνα Α. Στο σχήμα K b βλέπεται μια κεραία από τη οικογένεια των Curculionidae, το σχήμα K f από αυτή των Scarabaeidae. Οι κεραίες έχουν 5 - 12 άρθρα, δεν είναι όμως εύκολα να μετρηθούν (λ.χ. στο σχήμα K h τα τελευταία τρία άρθρα βρίσκονται τυλιγμένα το ένα μέσα στον άλλο). Υπάρχουν επίσης κολεόπτερα, που στη σύζευξη το αρσενικό κρατάει το θηλυκό με τις κεραίες.
Εξέλιξη
Τα κολεόπτερα ανήκουν στα έντομα με τελεία μεταμόρφωση, δηλαδή γεννούν αυγά απ' όπου βγαίνουν οι προνύμφες, που δεν ομοιάζουν με το σκαθάρι, και μετατρέπονται σε πλαγγόνες.
Οι προνύμφες διαφόρων οικογενειών μπορούν να διαφέρουν πολύ μεταξύ τους. Στην Εικόνα Β απεικονίζονται μερικές από αυτές.
β' σειρά: (3)Silphidαe (2)Carabidae  (7)Dermestidae
γ' σειρά: (8)Scarabaeidae (3)Dytiscidae (9)Buprestidae
δ' σειρά: (10)Elateridae (11)Cantharidae (12)Cleridae
ε' σειρά: (14)Tenebrionidae (13)Ptinidae (15)Curculionidae (16)Bostrychidae
κάτω σειρά: (17)Cerambycidae (18)Chrysomellidae (20)Cassididae  (21)Coccinellidae (19)Chrysomelidae
Σε μερικά κολεόπτερα υπάρχει το παράξενο φαινόμενο της υπερμεταμόρφωσης. Έχουν δηλαδή περισσότερα από μία μορφή προνύμφης. Λ. χ. στο γένος Meloe από το αυγό εκκολάπτεται μια προνύμφη, που μοιάζει λιγάκι με το 4 στην Εικόνα Β. Αυτή σκαρφαλώνει σε λουλούδι και αρπάζει το πόδι από μια μέλισσα. Έτσι φτάνει στην κυψέλη. Εκεί με τη έκδυση γίνεται μια προνύμφη, που μοιάζει λιγάκι με το 15 στην Εικόνα Β, και που τρέφεται με μέλι. Με τη επόμενη έκδυση αλλάζει ξανά τη μορφή της. Από την πλαγγόνα βγαίνει το ακμαίο, που εμφανίζεται στην Εικόνα Γ.
Ο κύκλος ζωής συνήθως είναι ένας χρόνος. Υπάρχουν βέβαια και άλλες περιπτώσεις. Στα είδη της οικογένειας Carabidae πολλές φορές οι προνύμφες ζουν μόνο μερικούς μήνες, το ακμαίο όμως μερικά χρόνια. Αντίθετα το είδος Hylotrupes bajulus, με κακές συνθήκες, χρειάζεται μέχρι 12 χρόνια ως προνύμφη μέχρι να βγει το ενήλικο, που ζει μόνο λίγες μέρες. Υπάρχουν άλλα κολεόπτερα, που σε ένα χρόνο σχηματίζουν μερικές γενεές.
Η συμπεριφορά
Η συμπεριφορά των κολεοπτέρων καθορίζεται από ένστικτα. Αυτό σημαίνει πως σε μια συγκεκριμένη κατάσταση δεν μπορούν να αποφασίζουν τι θα κάνουν, αλλά το κάνουν αυτόματα. Έτσι από μόνο τους ξέρουν τι μπορούν να φάνε, πως να ψάχνουν την τροφή τους, πως να βρουν το ταίρι τους, που να βάλουν τα αυγά κτλ.. Με αυτό τον τρόπο η συμπεριφορά τους μπορεί να είναι ιδιαίτερα περίπλοκη. Ενώ συνήθως τα αυγά αποτίθενται σε κατάλληλο τόπο, ο Hydrous piceus που ζει στο νερό, κατασκευάζει ένα «βαράκι», που το κολλάει κάτω από ένα φύλλο στο νερό. Το «βαράκι» έχει προέκταση στον αέρα σαν καπνοδόχος, έτσι εξασφαλίζεται προστασία και αέρα στα αυγά, που τοποθετούνται στο «βαράκι». Επίσης ιδιαίτερα πολύπλοκος είναι ο τρόπος που ο Scarabaeus εξασφαλίζει καλές συνθήκες για τη ανάπτυξη των προνυμφών, κατασκευάζοντας και καταχωνιάζοντας μια μικρή μπάλα από κοπριά. Υπάρχουν αρκετά ακόμα παραδείγματα για τη φροντίδα των νεοσσών, μέχρι οι γονείς να τρέφουν τα παιδιά τους από στόμα σε στόμα (Necrophorus sp.).
Πού υπάρχουν κολεόπτερα
Τα κολεόπτερα εμφανίζονται τόσο όπου υπάρχει ζωή όσο και στις ερημιές. Φαίνεται να υπάρχει μια σχέση μεταξύ της ταξινομίας των κολεοπτέρων και των βιότοπων όπου ζουν. Έτσι, οι νύμφες των ειδών της οικογένειας των Cerambycidae ζουν στο ξύλο, τα είδη της οικογένειας των Dermestidae τρέφονται από δέρματα και κόκαλα, τα περισσότερα μέλη της οικογένειας Carabidae ζουν στο έδαφος κυνηγώντας άλλα ζώα, πολλά μέλη της οικογένειας Curculionidae αναπτύσσονται στα φρούτα και μεγάλο μέρος στις ρίζες των φυτών. Τα κοπροφάγα κολεόπτερα σχηματίζουν μία υποεικογένεια, των Scarabaeidae, κτλ. Βέβαια, πάντοτε υπάρχουν και εξαιρέσεις.
Κολεόπτερα και Άνθρωπος
Καθώς τα κολεόπτερα υπάρχουν παντού, πάρα πολλές φορές ζουν σε ανταγωνισμό με τον άνθρωπο. Τρώνε τα φύλλα των πατατών και έτσι καταστρέφουν τη συγκομιδή, ξετρυπώνουν στα ξύλα του μαραγκού, καταστρέφουν στις αποθήκες το βαμβάκι, το μαλλί, τον καπνό, το σιτάρι κτλ. Με άλλα λόγια, συχνά αποτελούν βλαβερά έντομα για τον άνθρωπο.
Οι άνθρωποι καταπολεμώντας τα, πολλές φορές, ξεχνούν ότι:
Ὀλο και περισσότερο γίνεται αποδεκτή η άποψη πως ο άνθρωπος πρέπει να προστατεύει όλα τα ζώα, όχι μόνο από νοσταλγικούς ή φιλοσοφικούς λόγους, αλλά γιατί αλλιώς πάρα πολλά είδη θα εξαφανιστούν. Όσο περισσότερα είδη περιέχει ένα οικοσύστημα, τόσο πιο σταθερό είναι.
Σύμφωνα με την Οδηγία των Οικοτόπων (92/43/ΕΟΚ) της Ευρωπαϊκής Κοινότητας προστατευόμενα είδη κολεοπτέρων είναι οι  Buprestis splendens, Carabus olympiae, Cerambyx cerdo, Cucujus cinnaberinus, Dytiscus latissimus, Graphoderus bilineatus, Limoniscus violaceus, Lucanus cervus, Morimus funereus, Osmoderma eremita και Rosalia alpina.
Το σύστημα και παραδείγματα
Στο σύστημα και στην ονομασία των κολεοπτέρων δυστυχώς γίνονται πολλές φορές αλλαγές. Για την περιοχή της Ευρώπης αναφέρονται περίπου 140 οικογένειες. Υπάρχουν τέσσερις υποτάξεις. Και οι τέσσερις υπήρχαν πριν από 240 εκατομμύρια χρόνια και εξελίχτηκαν από τα λεγόμενα πρωτοκολεόπτερα, που εμφανίστηκαν πριν από 250 εκατομμύρια χρόνια και εξαφανίστηκαν με την εμφάνιση των σημερινών υποτάξεων. Δηλαδή, τα πρωτοκολεόπτερα επἐζησαν επί 10 εκατομμύρια χρόνια, ενώ τα απολιθώματα των ανθρωπιδών (Hominidae) έχουν ηλικία μόνο περίπου 3 εκατομμυρίων ετών.
Οι σημερινές τέσσερις υποτάξεις είναι:
Εξωτερικοί σύνδεσμοι
*
Ελένη Κούβδου
Η Ελένη (Έλενα) Κούβδου είναι Ελληνίδα αθλήτρια της υδατοσφαίρισης. Αγωνίζεται στη θέση του τερματοφύλακα.
Βιογραφία
Η Κούβδου κατάγεται από την Ικαρία. Γεννήθηκε το 1989 στην Αθήνα. Αγωνίζεται στον Ν.Ο.Β. (Ναυτικός Όμιλος Βουλιαγμένης) και από το 2007 και στην Εθνική ομάδα υδατοσφαίρισης. Σπουδάζει Διαιτολογία - Διατροφή στο Χαροκόπειο Πανεπιστήμιο.
Συλλογικές διακρίσεις
Επίσης, ήταν μέλος της ομάδας που κατέκτησε τα δύο ευρωπαϊκά πρωταθλήματα (Champions Cup) τα έτη 2009 και 2010.
Προσωπικές διακρίσεις
Η Κούβδου αναδείχτηκε καλύτερη τερματοφύλακας της διοργάνωσης στο Παγκόσμιο Πρωτάθλημα του 2011, όπου η Ελλάδα κατέκτησε το χρυσό μετάλλιο.
Πηγές
Κατηγορία:Ελληνίδες υδατοσφαιρίστριες Κατηγορία:Υδατοσφαιρίστριες ΝΟΒ
Eastpak
Eastpak είναι το όνομα μίας αμερικανικής, διεθνούς φήμης εταιρίας, η οποία ιδρύθηκε στη Βοστόνη, στις ΗΠΑ. Ειδικεύεται στο σχεδιασμό, την ανάπτυξη, την παραγωγή και την παγκόσμια διάθεση και διανομή μιας σειράς προϊόντων, όπως τσάντες, σακίδια, ταξιδιωτικά εργαλεία και αξεσουάρ. Η εταιρία αυτή ξεκίνησε ως Eastern Canvas Products USA, το 1952, παράγοντας τσάντες και σακίδια για το στρατό των ΗΠΑ, πριν αρχίσει να εστιάζει στην καταναλωτική αγορά, το 1976, με το εμπορικό σήμα Eastpak. Είναι θυγατρική εταιρία της VF Corporation.
Ίδρυση
Η εταιρία Eastpak ιδρύθηκε το 1952, από τον Monte Goldman, με το όνομα Eastern Canvas Products USA. Στις πρώτες δραστηριότητές της περιλαμβάνεται η παραγωγή μιας σειράς τσαντών από μάλλινο ύφασμα, σακιδίων και εξοπλισμού ασφαλείας για το στρατό των ΗΠΑ. Η πορεία της εταιρίας άλλαξε ριζικά, όταν ο γιος του Monte Goldman, Mark Goldman, προσχώρησε σε αυτήν, το 1976. Μετασχημάτισε τη σειρά των προϊόντων λιανικής πώλησης και λάνσαρε την πρώτη σειράαπό τσάντες και σακίδια σε μία αθλητική εμπορική έκθεση, στο Σικάγο, το 1977. Το 1980, προσχώρησε στην εταιρία ο Norman Jacobs, και μαζί με τον Mark Goldman, κατέκτησαν την ηγετική θέση στην αμερικανική κολεγιακή αγορά στην Ανατολική Ακτή, στα περισσότερα χρόνια της δεκαετίας του '80 και στις αρχές της δεκαετίας του '90.
Εξέλιξη
Το 1985, η Eastpak χρησιμοποίησε φωτεινά χρώματα και στάμπες στις τσάντες, επιβεβαιώνοντας την εξέλιξη της σε μία εμπορική, αστική μάρκα. Η εταιρεία διατήρησε την εικόνα και τη φήμη της για την ποιότητα και την αντοχή των προϊόντων, με το να γίνει η καλύτερη εταιρία στις τσάντες, προσφέροντας εγγύηση για ό,τι παράγει ( για νομικούς λόγους, η εγγύηση περιορίζεται στα 30 έτη).Η εξέλιξη προς ένα τολμηρό, πιο πρωτότυπο στυλ, επίσης σημειώθηκε στα μέσα της δεκαετίας του '80 από προκλητικές διαφημιστικές εκστρατείες, όπως ο αμφιλεγόμενος χαρακτήρας κόμικ Andy Capp. Η Eastpak εισήλθε στην αγορά των αποσκευών, το 1999 με το πρώτο τροχοφόρο καρότσι που παράχθηκε για την καταναλωτική αγορά. Η εταιρία εξαγοράστηκε, το 2000, από την VF Corporation, το γίγαντα της ενδυμασίας, όπου εντάχθηκαν και άλλες μάρκες, όπως η Jansport, η The North Face, η Kipling, η Lee και η Wrangler.
Διεθνής εξάπλωση
Οι πρώτες εξαγωγές της Eastpak ήταν στην Ασία, με πρώτες επιτυχίες στην Ιαπωνία, την Κορέα, τη Σιγκαπούρη και τις Φιλιππίνες. Η Eastpak εισήχθη για πρώτη φορά στην ευρωπαϊκή αγορά το 1986 από τον Γάλλο Kostia Belkin, ο οποίος συναντήθηκε με τον Mark Goldman και τον Norman Jacobs στη Βοστώνη και τους έπεισε να αρχίσουν να διανέμουν τα προϊόντα Eastpak στην Ευρώπη. Η μάρκα κατάφερε να κερδίσει μια θέση στο Παρίσι, σχεδόν αμέσως με τα πρώτα προϊόντα που πωλήθηκαν από την ημέρα που τα λάνσαραν. Σύντομα ακολούθησαν και άλλες χώρες και επιτυχημένες συνεργασίες με εταιρείες όπως η Airwalk, οπότε άνοιξαν νέες πόρτες στην αγορά για την Eastpak.
Προϊόντα
Η Eastpak παράγει ένα ευρύ φάσμα από τσάντες ώμου, σακίδια, πορτοφόλια, ταξιδιωτικά εργαλεία και εξαρτήματα. Όλα αυτά διατίθενται σε μια μεγάλη ποικιλία στυλ,χρωμάτων, σχεδίων και υφασμάτων. Οι συλλογές είναι εποχιακές και έχουν σχεδιαστεί για μέγιστη δυνατή οργάνωση.
Padded Pak'r®
Αναμφισβήτητα τα πιο δημοφιλή και αναγνωρίσιμα προϊόντα της μάρκας,τα Padded Pak'r®, παρέμειναν ουσιαστικά αμετάβλητα στη μορφή από την ανάπτυξη της εταιρίας, το 1976.Η διαφήμιση ισχυριζόταν ότι τα Padded Pak'r® έρχονταν με ένα μαξιλαράκι στην πλάτη. Η τσάντα ήταν το πρώτο από αυτά τα προϊόντα που προσέφερε μια επενδυμένη πλάτη και ιμάντες ώμου. Σήμερα, το είδος Padded Pak'r® είναι ένα από τα πολλά είδη σακιδίων που πωλούνται από την Eastpak σε όλον τον κόσμο και έρχεται με διάφορα χαρακτηριστικά, όπως θήκη για φορητό υπολογιστή, τσέπες πολλαπλών χρήσεων και μικρά τσαντάκια.Επιπλέον,η Eastpak έχει δημιουργήσει εκατοντάδες διαφορετικά στυλ σακιδίων πόλης και τσαντών ώμου και ήταν η πρώτη εταιρεία που παρήγαγε τσάντες ώμου με ενιαία θήκη.
Συνεργασίες
Το 2003, η Eastpak επιβεβαίωσε την πρώτη της συνεργασία, όσον αφορά στο σχεδιασμό, με τον Ολλανδό καλλιτέχνη τατουάζ Hendrikus ("Hanky Panky") Johannes Everhardus Schiffmacher. Ακολούθησε η πρώτη συνεργασία μόδας, ένα χρόνο μετά, το 2004, με το Βέλγο σχεδιαστή μόδας Walter Van Beirendonck. Από τότε, έχουν παραχθεί από την Eastpak συλλογές σε συνεργασία με διάσημους σχεδιαστές, συμπεριλαμβανομένου του Kris Van Assche, Christopher Shannon, Raf Simons και πολλών άλλων.